Α4-0161/96

Ψήφισμα σχετικά με τη σύσταση της Επιτροπής για τις προθεσμίες πληρωμής στις εμπορικές συναλλαγές (C(95)1075 - C4-0198/95)

Το Ευρωπαϊκό Κοινοβούλιο,

- έχοντας υπόψη τη σύσταση της Επιτροπής για τις προθεσμίες πληρωμής στις εμπορικές συναλλαγές (C(95)1075 - C4-0198/95) ((ΕΕ L 127 της 10.06.95, σελ. 19 και ΕΕ C 144 της 10.06.95, σελ. 3.)),

- έχοντας υπόψη το ψήφισμα της 24ης Οκτωβρίου 1994 ((ΕΕ C 323 της 21.11.1994, σελ. 19 )), σχετικά με την ανακοίνωση της Επιτροπής για την εφαρμογή ολοκληρωμένου προγράμματος υπέρ των μικρών και μεσαίων επιχειρήσεων και του βιοτεχνικού τομέα,

- έχοντας υπόψη τις συζητήσεις κατά τη δημόσια ακρόαση που διοργάνωσε για το θέμα αυτό στις 24 Ιανουαρίου 1996,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (Α4-0161/96),

Α. εκτιμώντας ότι κατά τα τελευταία χρόνια σε όλα σχεδόν τα κράτη μέλη της Ευρωπαϊκής Ένωσης σημειώθηκε επιδείνωση της κατάστασης όσον αφορά τις πρακτικές για τις πληρωμές, κάτι το οποίο επιβεβαιώθηκε από τους εμπειρογνώμονες που είχαν προσκληθεί στη δημόσια ακρόαση για το εν λόγω θέμα,

Β. εκτιμώντας ότι οι διαφορές μεταξύ των κανόνων και των πρακτικών που διέπουν τις πληρωμές στα κράτη μέλη αντανακλούν όχι μόνο τις μεταβαλλόμενες διαρθρωτικές τάσεις στις σχέσεις μεταξύ επιχειρήσεων, τις μεταβολές στην «επιχειρηματική κουλτούρα» και τις αποκλίσεις μεταξύ των νομικών συστημάτων, αλλά οφείλονται επίσης και στη δεσπόζουσα θέση ορισμένων επιχειρήσεων,

Γ. εκτιμώντας ότι η καθυστέρηση πληρωμής αποτελεί παραβίαση σύμβασης, η οποία συνεπάγεται μια αναγκαστική μεταφορά πίστωσης από τον πιστωτή στον χρεώστη, με αποτέλεσμα τη διατάραξη της καλής λειτουργίας των εμπορικών συναλλαγών,

Δ. λαμβάνοντας υπόψη ότι τόσο το εφαρμοζόμενο ουσιαστικό δίκαιο όσο και το δικονομικό δίκαιο διαφέρουν από κράτος μέλος σε κράτος μέλος, πράγμα που δυσκολεύει επιπλέον την αξίωση τήρησης των συμβατικών όρων μιας πληρωμής σε διασυνοριακό πλαίσιο και, επομένως, αποτελεί εμπόδιο για τη σωστή λειτουργία της εσωτερικής αγοράς[semigr ]

Ε. λαμβάνοντας υπόψη ότι η καθυστέρηση πληρωμών είναι ουσιαστικά μεγαλύτερη στην περίπτωση των διασυνοριακών παρά στην περίπτωση των εσωτερικών εμπορικών συναλλαγών[semigr ]

ΣΤ. εκτιμώντας ότι η ορθή λειτουργία της εσωτερικής αγοράς απαιτεί διαφάνεια στους κανόνες που ισχύουν σχετικά με τα συμβαλλόμενα μέρη, εναρμόνιση των διαφορετικών εθνικών κανόνων και νομικών πρακτικών, συγκρίσιμες διοικητικές και χρηματοπιστωτικές δαπάνες, καθώς και δαπάνες για την επιβολή των ισχυουσών διατάξεων[semigr ] ότι, σε περίπτωση που υπάρχει κατάχρηση όσον αφορά τα ανωτέρω, ενδέχεται να δημιουργηθούν άδικοι εμπορικοί όροι[semigr ]

Ζ. εκτιμώντας ότι οι πρακτικές που εφαρμόζονται όσον αφορά τις πληρωμές είναι κατά κύριο λόγο προϊόν της επιχειρηματικής νοοτροπίας η οποία εξελίσσεται λόγω οικονομικών παραγόντων και λόγω της νοοτροπίας που ακολουθούν οι δημόσιες, εθνικές και κοινοτικές, αρχές και οι επιχειρήσεις του δημοσίου τομέα[semigr ]

Η. λαμβάνοντας υπόψη ότι περίπου το 50% του συνολικού δανεισμού των μικρών και μεσαίων επιχειρήσεων χρησιμοποιείται για τη χρηματοδότηση της εμπορικής πίστωσης και ότι εάν οι πληρωμές καθυστερούν ή η καταβολή τους είναι αβέβαιη, τούτο έχει ως συνέπεια ότι όσοι εξοφλούν χωρίς καθυστέρηση στην πραγματικότητα επιδοτούν τους κακοπληρωτές, δεδομένου ότι το κόστος της εμπορικής πίστωσης δεν συμπεριλαμβάνεται στην αρχική τιμή[semigr ]

Θ. λαμβάνοντας υπόψη ότι υπάρχει επείγουσα ανάγκη για την κατάρτιση κανόνων δεσμευτικών από νομική άποψη, η οποία θα έχει ως στόχο τον καθορισμό ενός δικαιότερου πεδίου ανταγωνισμού μεταξύ των ΜΜΕ και μεγαλυτέρων επιχειρήσεων[semigr ]

Ι. λαμβάνοντας υπόψη ότι το πεδίο εφαρμογής της οδηγίας ΕΕ πρέπει να διασφαλίζει ότι, μετά τη λήξη της περιόδου πίστωσης, θα καταλογίζονται στον χρεώστη τόσο τόκος επί των καθυστερημένων πληρωμών όσο και αποζημίωση του πιστωτή προς αντιστάθμιση των τυχόν ζημιών που έχει υποστεί λόγω παράτασης του χρέους[semigr ]

1. εγκρίνει τους στόχους που εκτίθενται στη σύσταση της Επιτροπής, δηλαδή την ανάγκη διαφάνειας ώστε να καταστούν αυστηρότεροι οι συμβατικοί όροι σχετικά με τις πληρωμές, το δικαίωμα των πιστωτών σε κατάλληλη αποζημίωση εάν σημειωθεί η υπέρβαση της καθορισμένης περιόδου, και την ανάγκη απλούστευσης των νομικών διαδικασιών σχετικά με τα ένδικα μέσα και τη διευθέτηση των απαιτήσεων[semigr ]

2. εκφράζει ωστόσο αμφιβολίες σχετικά με το κατά πόσον το προκείμενο, καθόλουδεσμευτικό από νομική άποψη, κοινοτικό νομοθετικό μέσο είναι κατάλληλο προκειμένου να εξασφαλίσει λογικές περιόδους πληρωμής, να τονώσει τον δίκαιο και ανοικτό ανταγωνισμό και την εμπιστοσύνη των αγορών και να βοηθήσει την οικονομική πρόοδο διευκολύνοντας τις καλές επιχειρηματικές πρακτικές και την αυξημένη εμπορική δραστηριότητα[semigr ]

3. εκφράζει τις ανησυχίες του για τις αντιδράσεις των κρατών μελών στην παρούσα σύσταση, η οποία μέχρι στιγμής υπήρξε άνευ περιεχομένου, δεδομένου ότι τα περισσότερα κράτη μέλη φαίνεται να την θεωρούν μη δεσμευτική[semigr ]

4. δέχεται με ικανοποίηση τα πρόσφατα πορίσματα της έρευνας σύμφωνα με τα οποία υπάρχει σαφής συσχετισμός μεταξύ της απλουστευμένης και δεσμευτικής νομοθεσίας και των καλών πρακτικών πληρωμής[semigr ] καλεί την Ευρωπαϊκή Επιτροπή, στο πλαίσιο της βελτίωσης της νομοθεσίας και της διοικητικής απλούστευσης, να εξετάσει τη μετατροπή της σύστασής της σε πρόταση οδηγίας του Συμβουλίου η οποία πρέπει να υποβληθεί το ταχύτερο δυνατό[semigr ]

5. αναγνωρίζει ότι η επιβολή μέσω νόμου καθορισμένων περιόδων πληρωμής αποβαίνει εις βάρος παραβίαση της εμπορικής συμβατικής ελευθερίας[semigr ] παρά ταύτα, η βελτίωση της εμπιστοσύνης στην ενιαία αγορά μέσω του καθορισμού σαφών προτύπων, η εξάλειψη των αθέμιτων πρακτικών πληρωμής μέσω του καθορισμού των βασικών κανόνων και η δημιουργία αγοράς απαλλαγμένης από εμπόδια στον τομέα της πίστωσης με παράλληλη εναρμόνιση της ποικίλης νομοθεσίας των κρατών μελών, απαιτούν ένα ελάχιστο νομοθετικό πλαίσιο για τη βελτίωση της επιχειρηματικής κουλτούρας εξασφαλίζοντας καλές και δίκαιες πρακτικές[semigr ]

6. προτείνει ως εκ τούτου τις ακόλουθες κατευθύνσεις:

α) πληρωμή καθορισμένων νόμιμων τόκων προς τους πιστωτές, η οποία θα έχει χαρακτήρα αυτόματο και θα λειτουργεί τόσο ως κύρωση όσο και αποτρεπτικά[semigr ]

β) νόμιμη αποζημίωση για ζημίες που έχουν επισυμβεί σε σχέση με την ανάκτηση χρεών σύμφωνα με διατιμημένα τέλη τα οποία θα καθορίζονται από μια κατάλληλη δημόσια αρχή.

γ) ύπαρξη ελάχιστης εναρμόνισης των νομοθετικών διατάξεων σχετικά με

i) απλές και αποτελεσματικές εξωδικαστικές διαδικασίες[semigr ]

ii) απλές και αποτελεσματικές διαδικασίες εκτέλεσης για την ανάκτηση των οφειλόμενων πληρωμών και των σχετικών δαπανών[semigr ]

δ) συγκεκριμένα μέτρα για την κατάρτιση των μικρών και μεσαίων επιχειρήσεων στην πιστωτική διαχείριση[semigr ]

ε) αναστολή πληρωμής ΦΠΑ έως ότου εισπραχθούν τα οφειλόμενα τιμολόγια[semigr ]

στ) παροχή κατάλληλων πιστωτικών πληροφοριών σχετικά με ακριβή δεδομένα που αφορούν τις μονίμως καθυστερημένες πληρωμές ή τις μη πληρωμές χρεών, τις αθετήσεις υποχρεώσεων, την κατάχρηση δεσπόζουσας θέσης, την απάτη, κτλ.[semigr ]

ζ) διάταξη για τον εφοδιασμό με ειδική άδεια εκείνων που εισπράττουν τα χρέη, η οποία πρέπει να πληροί ορισμένες προϋποθέσεις παροχής χρηματοοικονομικών εγγυήσεων, σύμφωνα με εναρμονισμένα σταθερότυπα εντιμότητας, χρηματοοικονομικού αξιόχρεου και υψηλών προτύπων κατάρτισης.

η) συμπληρωματικούς νομικούς κανόνες για μια νόμιμη προθεσμία πληρωμής[semigr ]

7. θεωρεί απαραίτητο οι δημόσιες αρχές και οι επιχειρήσεις του δημοσίου τομέα να αναλάβουν την ευθύνη για τη μεταβολή της επιχειρηματικής νοοτροπίας στον τομέα των πληρωμών και να θέσουν ένα νέο πρότυπο στις συμβάσεις δημοσίων προμηθειών[semigr ] προς τούτο, ζητεί από την Επιτροπή και το Συμβούλιο να κάνουν δεκτές τις τροπολογίες που έχει καταθέσει το Κοινοβούλιο στην οδηγία που τροποποιεί την οδηγία 93/50/ΕΟΚ για το συντονισμό των διαδικασιών σύναψης δημοσίων συμβάσεων υπηρεσιών, την οδηγία 93/36/ΕΟΚ για το συντονισμό των διαδικασιών περί σύναψης συμβάσεων δημοσίων προμηθειών και την οδηγία 93/37/ΕΟΚ περί συντονισμού των διαδικασιών για τη σύναψη συμβάσεων δημοσίων έργων (COM(95)0107 - C4-0161/95 - 95/0079(COD))

((ΕΕ C 78 της 18.3.1996, σελ. 18))8. υπενθυμίζει στην Ευρωπαϊκή Επιτροπή τις διατάξεις του Άρθρου 138Β της Συνθήκης για την Ευρωπαϊκή Ένωση, σχετικά με το δικαίωμα του Κοινοβουλίου να ζητήσει από την Επιτροπή να υποβάλει την κατάλληλη νομοθετική πρόταση[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.